උපතින් බෞද්ධයකු වුවත් ඔහු පසුගිය නත්තල වෙනුවෙන් ‘නත්තල් පිණි කැට’ නමින් නත්තල් ගීත එකතුවක් ද එළිදැක්විය.ගීත ගායනයට අමතරව පද රචනයට ද කුසලතාවය පෙන්නුම් කරන තිලක්, ගුවන් විදුලි නාලිකා කිහිපයකටම තේමා ගීත නිර්මාණය කොට ඇත.පාසල් අවදියේදී මොරටුව වේල්ස් කුමාර විදුහලෙහි ප්‍රවීණ නාට්‍යාචාර්ය තිස්ස ගුණවර්ධනයන්ගේ ‘රන් තෙළි’ සහ ‘කැකිල්ලේ’ වේදිකා නාට්‍යන් හි තිලක් චරිත මැව්වේය.